

REPUBLIKA HRVATSKA

KRAPINSKO-ZAGORSKA ŽUPANIJA

OPĆINA VELIKO TRGOVIŠĆE

**OPĆINSKO VIJEĆE**

KLASA: 023-01/18-01/313

UR.BROJ: 2197/05-05-18-7

Veliko Trgovišće, 13.07. 2018.g.

Na temelju članka 35. Statuta općine Veliko Trgovišće («Službeni glasnik Krapinsko – zagorske županije» broj: 23/09, 8/13. i 6/18.) a u skladu sa člankom 30. st. 5. Pravilnika o provedbi mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. („Narodne novine“ broj: 48/18), Općinsko vijeće općine Veliko Trgovišće na 7. sjednici održanoj dana 13.srpnja 2018.g. godine donijelo je

**ODLUKU**

**o suglasnosti za provedbu ulaganja na području Općine Veliko Trgovišće unutar Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. – projekt Izgradnja i opremanje sportske dvorane Dubrovčan**

I

Općinsko vijeće općine Veliko Trgovišće suglasno je s provedbom ulaganja u izgradnju i opremanje sportske dvorane u naselju Dubrovčan u okviru projekta „Izgradnja i opremanje sportske dvorane Dubrovčan“ na lokaciji k.č. br. 134/2 k.o. Dubrovčan.

Predmetno ulaganje provest će se na području općine Veliko Trgovišće, unutar Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020., Podmjere 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.

II

Sastavni dio ove Odluke je Prilog „Opis projekta“.

Prilog „Opis projekta“ sadrži sljedeće stavke: naziv projekta, korisnik projekta, opis projekta, društvena opravdanost projekta, financijski kapacitet korisnika, ljudski kapacitet korisnika, način održavanja i upravljanja projektom, ostvarivanje neto prihoda, usklađenost projekta sa Strateškim razvojnim programom Općine („Službeni glasnik Krapinsko-zagorske županije“ broj 27/15), i izjavu korisnika o dostupnosti ulaganja lokalnom stanovništvu i različitim interesnim skupinama.

III

Ova Odluka stupa na snagu danom donošenja, a objavit će se u „Službenom glasniku Krapinsko-zagorske županije“.

PREDSJEDNIK OPĆINSKOG

VIJEĆA

Zlatko Žeinski,dipl.oec.